Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7613

b) A 777/85/EGK rendelet rendelkezéseit Spanyolországban a következő eljárásoknak megfelelően kell alkalmazni: – a spanyol szőlőültetvények talajviszonyait és az asztali borok termelésére alkalmas területek jelenlegi spanyolországi megoszlását figyelembe véve, továbbá a termelésből való végleges kivonást szolgáló intézkedések maximális hatékonysága érdekében a Spanyolországban az 1. kategóriába sorolt területeket a termelésből való kivonásra vonatkozó rendszer alkalmazásába közvetlenül besorolt térségeknek kell tekinteni, – a termelésből való végleges kivonás esetén Spanyolországban alkalmazandó támogatásokat a jelenlegi Közösség területén alkalmazandó támogatásokhoz kell igazítani annak érdekében, hogy figyelembe vegyék az ágazat különleges spanyolországi feltételeit, anélkül hogy veszélyeztetnék a piaci stabilizáció érdekében a termelésből való végleges kivonás ösztönzését szolgáló erőfeszítéseket. A Spanyolországban alkalmazandó támogatás szintje azonban nem haladhatja meg a közösségi szintet. Ennek következtében ki kell igazítani az említett rendelet 10. cikkében jelenleg feltüntetett becsült költségeket.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes